stanford-oval/wikipedia huggingface dataset:
Aram-Damaskos
Historia

Monet aikanaan Lähi-idässä vaikuttaneista valtakunnista olivat romahtaneet pronssikauden päättyessä. Tilanteesta hyötyivät paimentolaisuutta harjoittaneet seemiläiset aramealaiset. Heidän hyvin varhaisesta historiastaan tiedetään vain vähän, mutta he alkoivat muuttaa Syyrian sisämaahan useiden vuosisatojen aikana ja omaksuivat alueen vanhempien kaupunkivaltioiden seudulle. Vähitellen aramealaiset muodostivat pitkään jatkuneen muuttoliikkeen jälkeen hallitsevan luokan seudulla. Ensimmäisen vuosituhannen alussa ennen ajanlaskun alkua he olivat muodostaneet useita heimopohjaisia kuningaskuntia. Etelä-Syyriaa hallitsi Aram-Soba.
Damaskokseen aramealaiset olivat saapuneet 1000-luvulla eaa. Paikka oli pitkään suhteellisen merkityksetyn pikkupaikkakunta Aram-Soban alaisuudessa. Aram-Soba oli puolestaan valtiomuodoltaan löyhä eri heimojen liittouma. Aramealaiset alkoivat kuitenkin pikkuhiljaa viljellä Damaskoksen keidasaluetta ja sen merkitys kasvoi. Lopulta Aram-Soban hallitsijasuvun sisällä syntyi valtakamppailu. Valtaistuista tavoitellut, muuta sitä ilman jäänyt Reson lähti Sobasta ja valtasi sen sijaan Damaskoksen vuoden 965 eaa. paikkeilla sitä hallinneelta heimopäälliköltä. Damaskosesta tuli tämän jälkeen oma Aram-Sobasta itsenäinen kuningaskuntansa.
Aram-Damaskoksen vaikutusvalta alkoi levitä nopeasti. Sen onnistui estää pitkään Assyrian leviäminen aramealaisten kuningaskuntien alueelle. Aram-Damaskoksen johtama liittouma voitti assyrialaiset Qarqarin taistelussa Orontesin varrella. Assyrialaiset yrittivät muutamaa epäonnistunutta sotaretkeä vielä myöhemmin, mutta heidän muodostamansa uhka oli voitettu vuosien 835 ja 805 eaa. välillä. Myöhemmin hallitsijat Ben-Hadad I ja Hasael levittivät Aram-Damaskoksen vaikutusvaltaa Israelin kuningaskunnan kustannuksella. Assyrian uhka alkoi kasvaa jälleen Hasaelin seuraajien kaudella. Myös israelilaiset hyödynsivät tilannetta vallaten osia Aram-Damaskoksen alueista vuoden 770 eaa. jälkeen.
Lopun heikentyneestä Aram-Damaskoksesta teki Assyrian kuningas Tiglatpileser III. Hän valtasi ensin Arpadin ja Hamathin kuningaskunnat Aram-Damaskoksen pohjoispuolella. Assyrian kasvavan uhan johdosta Aram-Damaskoksen hallitsija Resin yritti liittoutua Israelin ja Juudan kuninkaiden kanssa Assyriaa vastaan. Hän liittoutui lopulta Israelin kuningas Pekahjan kanssa liitosta kieltäytynyttä Juudan kuningas Ahasia vaastaan. Pekahja ja Resin hyökkäsivät Jerusalemiin ja Ahas kääntyi puolestaan Tiglatpileserin puoleen. Tiglatpileser tarttui Ahasin avunpyyntöön vuonna 733 eaa. Hän valtasi ensin Foinikian rannikon eristäen Aram-Damaskoksen Israelista. Resin vetäytyi pääkaupunkina muurien suojiin. Assyrialaiset piirittivät kaupungin, joka kukistui vuonna 732 eaa. Viimeiseksi jäänyt hallitsija Resin teloitettiin ja kaupungin asukkaat karkotettiin muualle Assyriaan.
Tel Danin piirtokirjoituksessa viitataan todennäköisesti Aram-Damaskoksen hallitsija Hasaeliin.
ULTRIX

| ULTRIX |
| --- | --- |
Kehittäjä:  Digital Equipment Corporation
Suoritintuki:  VAX
Lisenssi:  kaupallinen
Infobox OKNimi-testi OK: 
ULTRIX on 32-bittisille VAX- ja MIPS-arkkitehtuureille kehitetty Unix-käyttöjärjestelmä. Käyttöjärjestelmän ensimmäinen versio on julkaistu myöhään vuonna 1983 tai aikaisin vuonna 1984. Käyttöjärjestelmä on Digital Equipment Corporationin kehittämä ja perustuu 4.2BSD-julkaisuun. Ikkunointijärjestelmänä on X Window System.
Käyttöjärjestelmän seuraaja oli 64-bittinen Digital Unix.
Aiheesta muualla

Dokumentaatiota bitsavers.org-palvelussa (englanniksi)
ULTRIX Frequently Asked Questions (FAQ) (Arkistoitu – Internet Archive) (englanniksi)
Uno Staudinger

Henrik Uno Staudinger (21. joulukuuta 1861 – 19. kesäkuuta 1912) oli suomalainen liikemies, taiteen suosija ja mesenaatti.
Staudinger rakennutti 1905 Helsingin Ullanlinnan kaupunginosaan Laivurinkatu 23–25:een vaimonsa mukaan Villa Johannaksi kutsutun asuintalon jonka suunnitteli arkkitehti Selim A. Lindqvist. Hän rakennutti myös Merikatu 23:een tyttärensä synnytyksestä 1909 huolehtineille Ida ja Maria Rytköselle synnytyssairaalaksi Villa Ensi -nimisen talon, joka sai nimensä Staudingerin tyttären mukaan. Selim A. Lindqvistin suunnittelema talo valmistui 1912. Villa Ensissä toimi useita vuosia yksityinen synnytyssairaala, se muutettiin 1930-luvun alussa asuintaloksi ja vuodesta 1987 talossa on toiminut Villa Ensi -säätiön ylläpitämä vanhusten palvelutalo. Villa Ensin edustalla on ruotsalaisen kuvanveistäjä Harald Sörensen-Ringin (1872–1912) tekemät veistokset Jäähyväiset ja Äitiyden onni. Talon puutarhassa oli Emil Wikströmin Kuokkamies-veistos ja talon aidan syvennyksessä Viktor Janssonin Taistelija/Valmis-veistos. Kuokkamies-veistos on nykyisin Gösta Serlachiuksen taidesäätiön kokoelmassa Mäntässä.
Helsingin Lastenlinnan sairaalassa on Staudingerin vaimoa ja tytärtä esittävä luonnollista kokoa oleva marmoriveistos Äiti ja lapsi jonka on tehnyt 1912 kuvanveistäjä Emil Wikström. Staudingerit toimivat Wikströmin mesenaatteina ja heillä oli kokoelmassaan parikymmentä Wikströmin teosta. Wikströmin pronssinen suihkukaivoveistos Aino oli 1912–1949 Villa Johannan puutarhassa, josta se siirrettiin nykyiselle paikalleen Fellmanin kartanon lähelle Lahteen. Uno Staudingerin kuoltua Hanna Staudinger tilasi Wikströmiltä hänelle Hietaniemen hautausmaalle hautamuistomerkin, joka valmistui 1913.
Staudinger lahjoitti myös 1905 valmistuneeseen Oulunkylän kirkkoon Ringin maalaaman alttaritaulun ja Hanna Staudinger lahjoitti myöhemmin kirkkoon urkuharmonin, kristallikruunun ja lehterin ikkunoiden lasimaalaukset.
Staudinger oli naimisissa vuodesta 1906 Oulunkylässä asuneen rakennusmestari Karl Fredrik Bergmanin (1841–1921) tyttären  Hanna (Johanna Fredrika) Bergmanin (1869–1958) kanssa. Heidän tyttärensä oli Ensi Lahdensuu (1909–2002).
UMF Grindavík

| UMF Grindavík |
| --- | --- |

Koko nimi:  Ungmennafélag Grindavíkur
Lempinimet:  UMFG
Perustettu:  1935
Kaupunki:  Grindavík, Islanti
Infobox OKNimi-testi OK: 
Ungmennafélag Grindavíkur (lyh. UMF Grindavík) on islantilainen urheilun yleisseura. Sillä on lajijaostot muun muassa jalkapallossa ja koripallossa.
Koripallossa UMF Grindavík on muun muassa voittanut Islannin mestaruuden vuosina 2012 ja 2013, Islannin cupin vuosina 1995, 1998, 2000 ja 2006 sekä Islannin Supercupin vuonna 2013. Seuraa ovat edustaneet muun muassa yhdysvaltalaiset J’Nathan Bullock ja Giordan Watson.
Aiheesta muualla

Seuran verkkosivut (islanniksi)
UMH group

| UMH group United Media Holding group |
| --- | --- |
Yritysmuoto:  holdingyhtiö
Kotipaikka:  Kiova, Ukraina
Toiminta-alue:   Ukraina ja  Venäjä
Toimiala:  Viestintä (media-alan holidingyhtiö)
Tuotteet:  sanoma- ja aikakauslehdet, internetsivustot, radiokanavat, kaapeli-/satelliitti-tv
Emoyhtiö:  VETEK 
Tytäryhtiöt:  UMH Online, UMH Radio & TV, UMH Publishing ja UMH Russia
Omistaja:  emoyhtiö VETEK on oligarkki Serhi Kurtšenkon hallinnssa
Kotisivu:  www.umh.ua
Infobox OKVirheellinen NIMI-arvo: 
UMH group (United Media Holding group) on vuonna 1994 toimintansa käynnistänyt yksityinen ukrainalainen media-alan holdingyhtiö. Yhtiön kotipaikka on Kiova.  UMH group on vuodesta 2013 lähtien osa suurliikemies Serhi Kurtšenkon VETEK-yritysrypästä.
UMH group hallitsee useita ukrainilaisia aikakauslehtiä ja radioasemia, millä toimialoilla se kertoo olevansa Ukrainan johtava viestintäyhtiö. Yhtiö tavoittelee erityisesti venäjänkielistä asiakaskuntaa niin Ukrainassa kuin Venäjälläkin. Yhtiöllä on hallinnassaan yli 50 brändiä ja se kertoo lukeutuvansa 15 suurimman IVY-maissa toimivan joukkoviestintäyhtiön joukkoon. Yhtiön brändeihin kuuluvat aikakauslehdistä Forbesin, Voguen, Argumenty i faktyn ja Komsomolskaja Pravdan Ukrainan versiot, Korrespondent ja Telenedelja verkkosivustoineen. Erillisistä  verkkosivustoista merkittävimpiä ovat bigmir.net ja football.ua. Radioasemia ovat esimerkiksi Retro FM, Naše Radio, Europa Plus ja Autoradio. Yhtiön levittää kaapeli- ja satelliittivastaanottona Menju-tv (Menu-tv)-lähetyksiä.
Aiheesta muualla

Columbia Journalism Review: Meet Ukraine’s media moguls (26.3.2014) (englanniksi) (cjr.org)
Paweł Pieniążek: Ukraine: Are the oligarchs with the nation? (New Eastern Europe Online, 13.1.2014) (Arkistoitu – Internet Archive) (englanniksi) (neweasterneurope.eu)
Columbia Journalism Review: Ukraine’s deep-rooted media problem (12/2013) (englanniksi) (cjr.org)
Ukraine profile - Media (BBC:n maakatsaus Ukrainasta: Media) bbc.com.  2013. (englanniksi)
Media & Acquisitions (7/2013) (englanniksi) (ukrainianweek.com)
Five Ukrainian media companies included in the ranking of the largest companies on the Post-Soviet space (englanniksi) (interfax.com.ua)
IVY-maiden suurimmat mediayhtiöt (4/2013) (venäjäksi) (rating.rbc.ru)
Merkinnän syy: Alulle, julkaisut lueteltava ja lähteistettävä paremmin. Kerro omistajan maanpaosta/ katoamisesta helmikuussa 2014
American Pie Presents: The Naked Mile

| American Pie Presents: The Naked Mile |
| --- | --- |

Ohjaaja:  Joe Nussbaum
Käsikirjoittaja:  Eric Lindsay
Tuottaja:  Keith Border  Joel Soission
Säveltäjä:  Jeff Cardoni
Kuvaaja:  Eric Haase
Leikkaaja:  Danny Saphire
Pääosat:  Steve Talley  John White  Jessy Schram  Eugene Levy  Ross Thomas
Valmistustiedot
Valmistusmaa:   Kanada    Yhdysvallat
Tuotantoyhtiö:  Universal Pictures
Levittäjä:  Universal Studios Home Entertainment Netflix
Ensi-ilta:  2006
Kesto:  97 min
Alkuperäiskieli:  englanti
Edeltäjä:  American Pie Presents: Band Camp
Seuraaja:  American Pie Presents: Beta House
Aiheesta muualla
IMDb 
Elonet
AllMovie
Infobox OKNimi-testi OK: 
American Pie Presents: The Naked Mile on komediaelokuva vuodelta 2006. Vaikka elokuvan tapahtumat sijoittuvat Michiganiin, on elokuva kuitenkin kuvattu Ontariossa Kanadassa.[lähde? ]
Tarina

Erik Stifler on ystäviensä kanssa päättämässä lukiota, ja hän on neitsyt. Erik kuuluu Stiflerien sukuun jotka ovat tunnetusti seksipetoja toisin kuin Erik. Tämä kaikki johtuu tyttöystävä, Tracystä joka on kaikin puolin ihana, mutta seksiin hän ei ole vielä Erikin kanssa suostunut. Erään epämukavan välikohtauksen jälkeen Tracy tajuaa, kuinka valmis Erik olisi seksiin, joten Tracy antaa hänelle omatuntovapaan viikonlopun. Erik lähtee kahden ystävänsä Coozen ja Ryanin kanssa Michiganiin, jossa järjestetään Naked Mile eli juoksutapahtuma jossa osallistujat juoksevat alasti. Ennen itse juoksua on kuitenkin paljon häslinkiä, kuten muun muassa jalkapallo-ottelu kääpiöitä vastaan.
Juopottelun ja ruohon polttamisen jälkeen koittaa viimein Naked Mile.
Rooleissa

| 0 | 1 | 2 |
| --- | --- | --- |
|  Candace Kroslak   | … |  Brandy   |
|  Steve Talley   | … |  Dwight Stifler   |
|  John White   | … |  Erik Stifler   |
|  Jessy Schram   | … |  Tracy   |
|  Angel Lewis   | … |  Alexis   |
|  Eugene Levy   | … |  Mr. Levenstein     |
|  Christopher McDonald   | … |  Mr. Stifler   |
|  Jordan Prentice   | … |  Rock    |
|  Jake Siegel   | … |  Mike "Cooze" Coozeman   |
|  Jaclyn A. Smith   | … |  Jill   |
|  Ross Thomas (II)   | … |  Ryan Grimm   |
|  Alyssa Nicole Pallet   | … |  Pornotähti   |
Aiheesta muualla

American Pie Presents: The Naked Mile Internet Movie Databasessa (englanniksi)
American Pie Presents: The Naked Mile Elonet.
-elokuvat
| --- | --- |
American Pie::  American Pie (1999) | American Pie 2 (2001) | American Pie: The Wedding (2003) | American Pie: Luokkakokous (2012)
American Pie Presents::  Band Camp (2005) | The Naked Mile (2006) | Beta House (2007) | The Book of Love (2009) | Girls’ Rules (2020)
Alusrekisteri

Alusrekisteri on luettelo valtion kansallisuuden saaneista aluksista, joilla on oikeus purjehtia kyseisen valtion lipun alla.
Suomen alusrekisteri

Alusrekisteri palvelee viranomaisvalvontaa ja muita julkisia tarkoitusperiä. Rekisterillä on myös yksityisoikeudellinen tarkoituksensa, sillä rekisterimerkinnällä on tietyt oikeusvaikutukset aluksen omistusoikeuden kannalta. Rekisterinpitäjä myös vahvistaa aluskiinnitykset.
Kansainvälisessä merenkulussa aluksella tulee olla jonkin valtion kansallisuus, jonka tunnusmerkkinä puolestaan on aluksen lippu. Aavaa merta koskevan yleissopimuksen (SopS 7/65) mukaan alukset saavat käyttää ainoastaan yhden valtion lippua. Yleissopimuksen mukaan valtion tulee määrätä ne ehdot, joiden mukaisesti alukset rekisteröidään sen alueella, sekä ne ehdot, joilla niille annetaan oikeus käyttää sen lippua.
Suomessa alusrekisteristä määrätään alusrekisterilaissa (512/1993). Samassa laissa määrätään myös alusrakennusrekisterin ja historiarekisterin pitämisestä.
Alusrekisteriin on merkittävä kaikki vähintään 15 metriä pitkät kauppamerenkulkuun käytettävät suomalaiset alukset. Rekisteriin voidaan merkitä aluksen omistajan pyynnöstä myös vähintään kymmenen metriä pitkä kauppamerenkulkuun käytettävä suomalainen alus. Vapaaehtoisen rekisteröinnin mahdollisuus koskee esimerkiksi suurta osaa suomalaisia kalastusaluksia sekä henkilöliikenteeseen käytettyjä taksiveneitä ja vesibusseja. Aluksina pidetään myös uivia alustoja ja rakenteita sekä muita kelluvia laitteita.
Alurekisteriin merkitään aluksen tunnistetiedot, koko-, rakennus- ja käyttötarkoitustiedot, omistustiedot sekä mahdolliset vahvistetut kiinnitykset, ulosmittaukset ja muut vastaavat taloudellisesti ja juridisesti merkittävät seikat.
Alusrekisteriä ylläpitävät Liikenteen turvallisuusvirasto ja Ahvenanmaan valtionvirasto. Rekisterialueet ovat Ahvenanmaan maakunta ja muu Suomi. Ahvenanmaan valtionvirasto rekisteröi ainoastaan aluksia, joiden kotipaikka on Ahvenanmaan maakunnassa. Pakollisen rekisteröinnin piiriin kuuluvia aluksia ei saa käyttää kauppamerenkulussa ennen kuin se on merkitty alusrekisteriin ja rekisteriviranomainen on antanut kansallisuuskirjan.
Suomalaisten alusten rekisteröinti aikaisemmin

Ennen omaa lainsäädäntöä alusten rekisteröinnistä määrättiin merilaissa. Toukokuun alussa 1874 voimaan tullut uusi merilaki määräsi, ettei ”kymmenen lästiä” tai enemmän vetävää laivaa saanut käyttää kauppamerenkulkuun tai matkustajien kuljettamiseen ennen kuin laiva oli kotipaikkakuntansa maistraatissa ”erityiseen luetteloon” merkitty. ”Maalaisten” – kuten laissa ilmaistiin – laivat oli merkittävä lähimmän kaupungin maistraatin luetteloon. Laivan nimen lisäksi luetteloon oli merkittävä aluksen tilavuus, takilointi- ja rakennustiedot sekä omistajat.
Vuonna 1889 annetulla asetuksella merilakiin lisättiin määräys laivojen rekisteröimisestä laivarekisteriin. Itse laivarekisteristä määrättiin omalla asetuksella. Rekisteröitävän kauppa- tai matkustaja-aluksen vähimmäiskantavuudeksi määrättiin 19 rekisteritonnia, mutta sitä pienempiä aluksia ei rekisteriin pitänyt merkitä. Rekisteriä ylläpitivät edelleen maistraatit ja järjestysoikeudet. Kaupungeissa, joihin oli asetettu tullikamari, rekisterialueena oli tullikamaripiiri. Muiden kaupunkien osalta rekisterinpitäjän määräsi senaatti. Uutta oli Ahvenanmaan huomioiminen, sillä Ahvenanmaan kihlakunnan alueella rekisteriviranomaisena toimi Maarianhaminan järjestysoikeus.
Alusten rekisteröinnistä määrättiin omalla lailla ensimmäisen kerran vuonna 1927. Siihen asti määräykset oli annettu merilakia täsmentäneillä asetuksilla. Rekisteröintivelvollisuus koski edelleen nettovetomäärältään vähintään 19-rekisteritonnisia aluksia, mutta nyt rekisteriin voitiin omistajan halutessa merkitä myös nettovetomäärältään vähintään kymmenen rekisteritonnin alus. Ahvenanmaata ei laissa mainittu omana rekisterialueenaan.
Vuoden 1927 laki oli voimassa aina marraskuun 1993 alussa voimaan tulleeseen uuteen alusrekisterilakiin saakka. Yhtenä sysäyksenä uuden lain valmisteluun oli samaan aikaan valmistelussa ollut ja kuukautta myöhemmin voimaan tullut alioikeusuudistus, jonka myötä alioikeuksien yhteydessä toimineet maistraatit lakkautettiin. Ennen uudistusta Manner-Suomi oli jaettu 26 alusrekisterialueeseen, joissa maistraatit toimivat rekisteriviranomaisina. Nyt Manner-Suomessa tehtävä keskitettiin Merenkulkulaitokselle, jolla oli jo entuudestaan eräitä kauppamerenkulkuun liittyneitä rekisteriviranomaistehtäviä. Ahvenanmaan lääninhallitus vastasi entiseen tapaan rekisteristä Ahvenanmaan osalta. Vuoden 2010 alussa voimaan tulleen liikennehallinnon virastouudistuksen yhteydessä lakkautetun Merenkulkulaitoksen tehtävistä muun muassa alusrekisterin ylläpito siirrettiin Liikenteen turvallisuusvirastolle. Samassa lainmuutoksessa Ahvenanmaan lääninhallitukselle säädetyt rekisteritehtävät siirrettiin Ahvenanmaan valtionvirastolle.
Alusrekisterin julkisuus

Alusrekisteri ja sitä edeltänyt laivarekisteri sekä niihin liittyneet asiakirjat olivat julkisia aina kesäkuun 2004 loppuun saakka. Terrorismin aiheuttama uhka heijastui merenkulkualan kansainvälisiin säännöksiin ja sopimuksiin. Jotkut alusrekisteriasiakirjat arvioitiin sellaisiksi, ettei niiden julkiseksi määrääminen ollut perusteltua alusten ja satamarakenteiden turvasäännösten kannalta. Tällaisia ovat esimerkiksi alusten rakennepiirustukset. Voimassa ollut alusrekisterilaki ei antanut mahdollisuutta määrätä joitakin asiakirjoja salaisiksi, mikä oli puolestaan ei ollut sopusoinnussa viranomaisen toiminnan julkisuudesta annetun lain kanssa (621/1999). Tämä niin kutsuttu julkisuuslaki sitoo asiakirjan julkisuuden asiakirjan luonteeseen. Näin ollen alusrekisterin ja siihen liittyvien asiakirjojen julkisuutta on 1. heinäkuuta 2004 lukien arvioitu julkisuuslain mukaan.
Aiheesta muualla

Trafi.fi - Alusrekisteri
Vangitut

Vangitut voi tarkoittaa ainakin seuraavia:
Vangitut (engl. Asylum), David Mackenzien ohjaama elokuva vuodelta 2005
Vangitut (engl. Prisoners), Denis Villeneuven ohjaama elokuva vuodelta 2013.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Vangitut”, voi hakea sivunnimihaulla, laajalla sivunnimihaulla tai tekstihaulla.
Uno Salminen

Henrik Uno Albert Salminen (29. maaliskuuta 1905 Vårdö – 20. kesäkuuta 1991) oli suomenruotsalainen Ahvenanmaalta kotoisin ollut kirjailija.
Salmisen vanhemmat olivat pienviljelijä Hindrik Albin Salminen ja Erika Maria Eriksson. Hänen sisaruksiaan olivat kirjailijat Sally Salminen ja Aili Nordgren sekä runoilija Runar Salminen.
Uno Salminen lähti 15-vuotiaana merille ja aloitti kirjoittamisen vasta päästyään eläkkeelle. Hänen teoksissaan kuvataankin realistisesti nuoren Erik Sundblomin elämää merimiehenä.
Teoksia

Till sjöss.  Schildt, Helsingfors 1977
För om masten.   Schildt, Helsingfors 1978
På bryggan.   Schildt, Helsingfors 1979
Vangshylla

Vangshylla Skarnsundin sillalta nähtynä.
Vangshylla on kylä Inderøyn kunnassa Pohjois-Trøndelagin läänissä Norjassa. Se sijaitsee Skarnsundetin salmen eteläpuolisessa osassa. Vuoteen 1991 saakka, kun Skarnsundin silta avautui, Vangshylla toimi lautta- ja kalasatamana.
American Pie: The Wedding

| American Pie: The Wedding> American Wedding |
| --- | --- |

Ohjaaja:  Jesse Dylan
Käsikirjoittaja:  Adam Herz
Tuottaja:  Warren Zide Craig Perry Chris Moore Adam Herz Chris Bender
Säveltäjä:  Christophe Beck
Kuvaaja:  Lloyd Ahern II
Leikkaaja:  Stuart H. Pappé
Pääosat:  Jason Biggs Alyson Hannigan
Valmistustiedot
Valmistusmaa:   Yhdysvallat  Saksa
Tuotantoyhtiö:  Universal
Levittäjä:  UIP-Dunafilm Netflix
Ensi-ilta:   1. elokuuta 2003  21. elokuuta 2003  10. lokakuuta 2003
Kesto:  96 min
Alkuperäiskieli:  englanti
Budjetti:  55 000 000 $
Tuotto:  231 002 553 $
Edeltäjä:  American Pie 2
Seuraaja:  American Pie: Luokkakokous
Aiheesta muualla
IMDb 
Elonet
AllMovie
Infobox OKNimi-testi OK: 
American Pie: The Wedding on vuonna 2003 julkaistu kolmas osa American Pie -elokuvasarjalle. Elokuvassa vietetään Jimin ja Michellen häitä.
Rooleissa

| 0 | 1 | 2 |
| --- | --- | --- |
|  Jason Biggs  | … |  Jim Levenstein   |
|  Seann William Scott  | … |  Steve Stifler   |
|  Eddie Kaye Thomas  | … |  Paul Finch   |
|  Thomas Ian Nicholas  | … |  Kevin Myers   |
|  Eugene Levy  | … |  Noah Levenstein   |
|  Molly Cheek  | … |  Jimin äiti   |
|  Jennifer Coolidge  | … |  Janine Stifler (Stiflerin äiti)   |
|  Alyson Hannigan  | … |  Michelle Flaherty-Levenstein   |
|  January Jones  | … |  Cadence Flaherty   |
|  Angela Paton  | … |  Grandma Levenstein   |
|  Fred Willard  | … |  Harold Flaherty   |
|  Deborah Rush  | … |  Mary Flaherty   |
|  Amanda Swisten  | … |  Fraulein Brandi   |
|  Eric Allan Kramer  | … |  Bear/Mr. Belvidere   |
|  Nikki Schieler Ziering  | … |  Officer Krystal   |
|  Loren Lester  | … |  Celebrant   |
Soundtrack

Elokuvan soundtrack albumi julkaistiin 1. elokuuta 2003 ja se sisältää seuraavat kappaleet:
Foo Fighters - "Times Like These"
Good Charlotte - "The Anthem"
New Found Glory - "Forget Everything"
Sum 41 - "The Hell Song"
The All-American Rejects - "Swing, Swing"
Avril Lavigne - "I Don't Give"
Matt Nathanson - "Laid"
American Hi-Fi - "The Art of Losing"
Hot Action Cop - "Fever for the Flava"
Gob - "Give Up the Grudge"
Sugarcult - "Bouncing Off The Walls"
Feeder - 	"Come Back Around"
NU - "Any Other Girl"
The Working Title - "Beloved"
Blue October - "Calling You"
Joseph Arthur - "Honey and the Moon"
The Wallflowers - "Into the Mystic"
Arvioita

Turun Sanomien Päivi Valotien mukaan ”ilkeämielisen, sovinistisen ja homofobisen sarjan kolmas törkyily American Pie: The Wedding satsaa täysin rinnoin collegesta valmistuvien mutta edelleen yhtä infantiilisti käyttäytyvien ikiteinien naimahuoliin. Samalla kelataan läpi sikermä muistakin ääliöfarsseista tuttuja eritevitsejä, joiden shokkiarvo on ryöstöviljelyn myötä miinuksen puolella.”
Aiheesta muualla

American Pie: The Wedding Internet Movie Databasessa (englanniksi)
American Pie: The Wedding Elonet. (suomeksi)
-elokuvat
| --- | --- |
American Pie::  American Pie (1999) | American Pie 2 (2001) | American Pie: The Wedding (2003) | American Pie: Luokkakokous (2012)
American Pie Presents::  Band Camp (2005) | The Naked Mile (2006) | Beta House (2007) | The Book of Love (2009) | Girls’ Rules (2020)
UMF Tindastóll

Ungmennafélag Tindastóll on monilajinen urheiluseura Sauðárkrókurista, Islannista. Vuonna 1907 perustettu seura pelaa koripallossa Islannin pääsarjassa.
Koripallo

| Ungmennafélag Tindastóll |
| --- | --- |
Liiga:  Úrvalsdeild karla
Perustettu:  1907
Areena:  Sauðárkróksvöllur kapasiteetti 2 500
Kotipaikka:   Sauðárkrókur, Islanti
Värit:           
Kotisivu:  tindastoll.is
Tindastóll on voittanut muun muassa Islannin pääsarjan hopeaa vuonna 2015 ja Islannin cupin hopeaa vuonna 2000.
Kaudella 2015–2016 seuran miesten edustusjoukkuetta valmensi hetken suomalainen Pieti Poikola apunaan toinen suomalaisvalmentaja Harri Mannonen.
Aiheesta muualla

Virallinen kotisivu (Arkistoitu – Internet Archive) (islanniksi)
U.M.F. Tindastoll basketball team eurobasket.com (englanniksi)
Užin kansallispuisto

Kansallispuiston maisemaa.
Užjoen vartta kansallispuistossa.
Užin kansallispuisto (ukr. Ужанський національний (природний) парк, Užanskyi natsionalnyi (pryrodnyi) park, lyhennys Ужанський НПП tai Ужанський НП) on luonnonsuojelualue Ukrainassa, Taka-Karpatian hallinnollisella alueella. Suojelualue sijaitsee Užjoen yläjuoksun läheisyydessä ja on nimetty tämän joen mukaan. Už tämä on Tonavan sivujoki Tisza vesistöön kuuluvan Laborecin sivuhaara.
Kansallispuisto perustettiin vuonna 1999. Suojelualueena seutu on ollut kuitenkin jo vuodesta 1912. Se kuuluu Slovakian, Puolan ja Ukrainan alueella sijaitsevaan Itä-Karpaattien biosfäärialueeseen. Lisäksi se on osa Unescon maailmanperintöluettelon kohdetta Karpaattien pyökkimetsät.
Kansallispuistossa on merkittäviä luonto- ja kulttuurihistoriallisia kohteita. Alueelta löytyy sekä pyökkivaltaisia aarniometsiä että puuarkkitehtuuria. Puiston alueella on turisteja varten tehty vaellusreittejä.
Aiheesta muualla

Kuvia tai muita tiedostoja aiheesta Užin kansallispuisto Wikimedia Commonsissa